**PRILOG I.**

**PONUDBENI LIST ZA GRUPU BROJ:\_\_\_\_\_\_\_\_\_\_\_\_\_**

|  |  |  |
| --- | --- | --- |
| 1. | Naziv i sjedište naručitelja: | **GRAD VARAŽDIN** |
| 2. | **Podaci o ponuditelju\*:** |  |
|  | Naziv ponuditelja |  |
|  | Sjedište ponuditelja  |  |
|  | Adresa ponuditelja |  |
|  | OIB  |  |
|  | Broj računa |  |
|  | Navod o tome je li ponuditelj u sustavu poreza na dodanu vrijednost |  |
|  | Adresa za dostavu pošte |  |
|  | Adresa e-pošte |  |
|  | Kontakt osoba ponuditelja |  |
|  | Broj telefona |  |
|  | Broj telefaksa |  |
| **3.** | **Predmet nabave – GRUPA:** |  |
| 4. | Cijena ponude bez poreza na dodanu vrijednost - brojkama |  |
| 5. | Iznos poreza na dodanu vrijednost – brojkama |  |
| 6. | Cijena ponude s porezom na dodanu vrijednost **\*\*** - brojkama |  |
| 7. | Rok valjanosti ponude |  |
| 8. | Mjesto i datum  |  |

**9. Uz ponudu dostavljamo popis svih sastavnih dijelova i priloga ponude (Sadržaj ponude) uvezanih sljedećim redoslijedom:**

|  |
| --- |
|  |
|  |
|  |

|  |  |
| --- | --- |
| Ponuditelj: |  |
|  | tiskano upisati ime i prezime ovlaštene osobe ponuditelja |
| **Napomena:\*\*** Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno. | Potpis i pečat |

**OPIS PREDMETA NABAVE / PROJEKTNI ZADATAK za izradu Glavnih projekata strojarske i elektrotehničke struke s proračunima ušteda po propozicijama pilot projekata oznake 4c1.1 i 4c1.2. Ministarstva graditeljstva i prostornog uređenja (VRIJEDI ZA SVE GRUPE):**

Izraditi Glavne projekte poboljšanja energetske učinkovitosti odgojno obrazovnih objekata u Gradu Varaždinu koji obuhvaćaju strojarske i elektrotehničke mjere predviđene ovim dokumentom, a koji će biti dopuna postojećim arhitektonsko-građevinskim glavnim projektima:

* Strojarski projekt: projekt strojarskih instalacija s proračunom ušteda
* Elektrotehnički projekt: projekt elektro instalacija s proračunom ušteda

Svaki Glavni projekt za pojedini objekt mora obuhvatiti sljedeće:

* Strojarski projekt
	+ snimka postojećeg stanja iz postojeće projektne i ostale dokumentacije, dostupnih podataka te na temelju obilaska objekta
	+ prijedlog mjera poboljšanja energetske učinkovitosti i/ili uvođenja obnovljivih izvora energije
	+ troškovnik provedbe mjera
	+ iznos projektiranih ušteda toplinske energije za grijanje/hlađenje nakon provedbe projekta na godišnjoj razini za svaku od projektiranih i kombinacijom projektiranih mjera
* Elektrotehnički projekt
	+ snimka postojećeg stanja iz postojeće projektne i ostale dokumentacije, dostupnih podataka te na temelju obilaska objekta
	+ prijedlog mjera poboljšanja energetske učinkovitosti i/ili uvođenja obnovljivih izvora energije
	+ prijedlog tehničkog rješenja sa svim proračunima i nacrtima (prema potrebi)
	+ troškovnik provedbe mjera
	+ iznos projektiranih ušteda energije nakon provedbe projekta na godišnjoj razini

Glavni projekti koji se odnose na arhitektonsko-građevinski dio su već izrađeni za svaki pojedini objekt, te se od odabranog ponuditelja očekuje uska suradnja sa prethodno odabranim projektantom građevinskog dijela, a u cilju okončanja traženih Glavnih projekata do potpune cjelovitosti. Suradnja s projektantom postojećih arhitektonsko-građevinskih glavnih projekata „Projekt poboljšanja energetske učinkovitosti zgrade“ se očekuje na dijelu optimizacije, usklađivanja, izmjena i dopuna Glavnih projekata.

Naručitelj raspolaže sa podlogama kao što je:

* Glavni projekt „Projekt poboljšanja energetske učinkovitosti zgrade“, za svaki pojedini objekt, izrađen od strane ovlaštenog arhitekta Romana Horvata, tvrtka: Zelena gradnja d.o.o. – u digitalnom obliku.
* Ostala postojeća tehnička dokumentacija zgrade (arhitektonska, strojarska, elektrotehnička), izvješće o energetskom pregledu zgrade, energetski certifikat zgrade – u papirnatom obliku i/ili digitalnom obliku.

Raspoloživa dokumentacija će biti dana ponuditelju za potrebe izrade ponudbene dokumentacije, a o davanju raspoložive dokumentacije ponuditeljima na raspolaganje izdaje se Potvrda naručitelja koja predstavlja sastavni dio konačne ponude ponuditelja.

Za sve objekte postoje Izvješća o provedenom energetskom pregledu u kojima su predložene mjere poboljšanja energetske učinkovitosti objekata, ali Glavnim projektima ne mora biti obuhvaćena kombinacija predloženih mjera u Izvješćima, već onakve mjere i na onakav način kao što je to određeno u ovom Pozivu. Popis mjera za poboljšanje energetske učinkovitosti objekata pri izradi Glavnih projekata naveden je u nastavku.

Svaki Glavni projekt mora obuhvaćati minimalno dvije strojarske i jednu elektrotehničku mjeru.

**Strojarske mjere**

Strojarske mjere koje **obavezno treba obraditi** prilikom izrade svakog Glavnog projekta i ako se pokažu troškovno optimalnima, uključiti u Glavni projekt, a ako ne, činjenicama i izračunom argumentirati njihovo odbacivanje:

* Nova instalacija ili zamjena sustava ventilacije
* Ugradnja plinskog kondenzacijskog kotla
* Ugradnja solarnih toplinskih kolektora

Strojarske mjere koje se **mogu obraditi** i uključiti u pojedini Glavni projekt:

* Nova instalacija ili zamjena sustava hlađenja
* Ugradnja dizalice topline zrak-voda
* Ugradnja dizalice topline voda-voda
* Ugradnja dizalice topline zemlja-voda
* Ugradnja termostatskih radijatorskih ventila (moguće uključiti samo ukoliko su već obuhvaćene i obrađene najmanje dvije strojarske mjere)

*Napomena 1: U slučaju predlaganja mjere ugradnje dizalice topline voda-voda kao jedne od mjera u Glavnom projektu, izvoditelj mora izraditi i elaborat geotehničkih vodoistražnih radova i pokusnog crpljenja tj. osigurati svu potrebnu dokumentaciju kojom se dokazuje izdašnost izvorišta podzemnih voda i mogućnost eksploatacije za potrebe dizalice topline, te racionalno, neškodljivo i nesmetano korištenje voda, sukladno Pravilniku o izdavanju vodopravnih akata (NN 78/2010, 79/2013 i 9/2014). Troškove navedenih radova ponuditelj mora uzeti u obzir prilikom definiranja cijene svoje ponude.*

Strojarske mjere **koje nisu predviđene**:

* Ugradnja kotla na biomasu (drvnu sječku, pelete, pirolitički)
* Uvođenje sustava daljinskog očitanja potrošnje energije i vode

**Elektrotehničke mjere**

Elektrotehničke mjere koje se mogu uključiti u pojedini Glavni projekt:

* Zamjena unutarnje rasvjete
* Uvođenje sustava automatizacije i upravljanja zgradom

Mjere moraju zadovoljavati tehničkim uvjetima iz Dodatka 1.1. Javnog poziva na dostavu projektnih prijedloga (pilot projekt) 4c1.1. "[Izrada projektne dokumentacije za energetsku obnovu zgrada i korištenje obnovljivih izvora energije u javnim ustanovama koje obavljaju djelatnost odgoja i obrazovanja](http://www.mgipu.hr/default.aspx?id=31183)", objavljenog 9. srpnja 2015. godine na stranicama [Ministarstva graditeljstva i prostornog uređenja](http://www.mgipu.hr). Popis tehničkih uvjeta i mjera iz javnog poziva MGIPU [prilog](http://www.mgipu.hr/doc/EnergetskaUcinkovitost/Pilot_projekt_4c1.1/4c1.1.PDP.zip) je ovom pozivu.

**Minimalni iznos** ostvarenih ušteda toplinske energije za grijanje/hlađenje na godišnjoj razini koje će biti predviđene svakim Glavnim projektom (strojarski + elektrotehnički dio) za pojedini objekt **mora iznositi 15%.** Postotak vrijedi za sve predložene mjere pojedinog Glavnog projekta zajedno i taj postotak mora biti u dokumentu posebno prikazan i zbrojen.

*Napomena 2: Ponuditelj mora procijeniti da li je zbog predloženih strojarskih i elektrotehničkih mjera tj. buduće izmijene termotehničkog i elektrotehničkog sustava potrebno izraditi i druge zakonom propisane dokumente i elaborate koji će biti sastavni dio ili prilog pojedinih glavnih projekata (kao npr. elaborat zaštite na radu, elaborat zaštite od požara, eventualni drugi dokumenti ili elaborati). Ukoliko ponuditelj procijeni da je izrada tih dokumenata ili elaborata potrebna, troškove njihove izrade mora uzeti u obzir prilikom definiranja cijene svoje ponude.*

Budući da Naručitelj ima izveden dio glavnog projekta vezan uz građevinske mjere, odabrani izvoditelj je dužan u suradnji s projektantom postojećeg arhitektonsko-građevinskog glavnog projekta odrediti ukupni iznos ostvarenih ušteda te zajedno s njim odrediti novi očekivani (planirani) energetski razred objekta nakon obnove te ukupni iznos ulaganja.

Kombinacija odabranih mjera u pojedinom Glavnom projektu mora biti troškovno optimalna tj. projektant mora u projektu razraditi najisplativiju kombinaciju mjera za investitora i to dokazati izračunom, pritom uzimajući u obzir kriterije bodovanja u ovom pozivu.

Ukupna korisna površina objekata Ak, za koje treba izraditi Glavne projekte, obuhvaća 10.759,91 m2 (podaci preuzeti iz Izvješća o energetskom pregledu), i to:

| **GRUPA** | **Objekt** | **Površina Ak [m2]** |
| --- | --- | --- |
| GRUPA 1 | Dječji vrtić Aleja | 1.029,00 |
| GRUPA 2 | Dječji vrtić Biškupec | 377,43 |
| GRUPA 3 | Dječji vrtić Dravska | 764,55 |
| GRUPA 4 | Dječji vrtić Gortanova | 780,15 |
| GRUPA 5 | Dječji vrtić Koprivnička | 777,38 |
| GRUPA 6 | Dječji vrtić Kozarčeva | 895,39 |
| GRUPA 7 | Dječji vrtić Trakošćanska | 932,37 |
| GRUPA 8 | I. Osnovna škola Varaždin - školska zgrada i sportska dvorana | 5.203,64 (4.353,64 + 850,00) |

*Napomena: Eventualno ustanovljene razlike u kvadraturi ne mogu biti razlog povećanja ugovorene cijene.*

Glavni projekti za svaku pojedinu grupu moraju biti izrađeni u skladu sa:

* + Uputama za prijavitelje na Pilot projekt „Energetska obnova zgrada i korištenje obnovljivih izvora energije u javnim ustanovama koje obavljaju djelatnost odgoja i obrazovanja“ (referentna oznaka 4c1.1.),
	+ Uputama za prijavitelje na Pilot projekt „Energetska obnova zgrada i korištenje obnovljivih izvora energije u javnim ustanovama koje obavljaju djelatnost odgoja i obrazovanja“ (referentna oznaka 4c1.2.),
	+ Zakonom o gradnji (NN 153/13)
	+ Zakonom o prostornom uređenju (NN 153/13)
	+ Tehničkim propisom o racionalnoj uporabi energije i toplinskoj zaštiti u zgradama (NN 97/14 i 130/14)
	+ Pravilnikom o obveznom sadržaju i opremanju projekata građevina (NN 64/14 i 41/15),
	+ Pravilnikom o metodologiji za praćenje, mjerenje i verifikaciju ušteda energije u neposrednoj potrošnji (NN 77/12)
	+ Pravilnikom o sustavu za praćenje, mjerenje i verifikaciju ušteda energije (NN 71/15)
	+ Zakonom o energetskoj učinkovitosti (NN 127/14)

Od ponuditelja za sve grupe se očekuje da cjelokupnu ponudu, način izrade kalkulacije i proračuna izvrši u skladu sa važećim pozitivnim propisima i pravilima struke, in bona fide u cijelosti.

Minimalni traženi sadržaj Glavnih projekata jest:

* + Isprave (Registracija firme, Popis primijenjenih zakona, propisa i pravilnika);
	+ Program osiguranja kontrole i kvalitete, zaštita na radu i zaštita od požara;
	+ Projektni zadatak;
	+ Tehnički opis;
	+ Nacrte novih tehničko-tehnoloških rješenja (tlocrti, presjeci, detalji, montažne sheme);
	+ Izmjenu i dopunu proračuna uštede energije za postojeće i projektirano stanje s jasno iskazanim tehničkim uvjetima i uštedom Qh,nd, uštedom energije (električne i toplinske), uštedom vode i smanjenjem CO2;
	+ Proračun ušteda termotehničkog sustava u zgradama – sustavi grijanja prostora i pripreme potrošne tople vode za postojeće i projektirano stanje s jasno iskazanim tehničkim uvjetima i uštedom Qh,nd.

Odabrani ponuditelj sa kojim će se potpisati Ugovor, bit će obvezan svaki Glavni projekt izraditi i dostaviti u 6 primjeraka, u pisanom i elektronskom obliku.

**KRITERIJ ODABIRA:**

Ekonomski najpovoljnija ponuda uz obvezu ispunjenja svih uvjeta i zahtjeva traženih u ovom Pozivu.

Odabir ekonomski najpovoljnije ponude odrediti će se temeljem ocjenjivanja više kriterija za svaku pojedinu grupu, a sukladno navedenoj formuli:

$$E= \left\{\left(\frac{A\_{0}}{A\_{max}}\right)×40\right\}+\left\{\left(\frac{B\_{min}}{B\_{0}}\right)×40\right\}+\left\{\left(\frac{C\_{min}}{C\_{0}}\right)×20\right\} $$

pri čemu je:

* E = ukupan rezultat uslijed čega će ponuda biti rangirana; ukupan maksimalan broj bodova iznosi 100, bodovi se računaju na dva decimalna mjesta.
* Amax = najveći predviđeni ukupni iznos ostvarenih ušteda toplinske energije za grijanje/hlađenje na godišnjoj razini, a koji iznosi 30%.
* A0 = predviđeni doprinos uštedama ponuditelja čija se ponuda ocjenjuje, koji ne smije biti manji od 15% i ne može biti veći od 30%; ukoliko je manji od 15%, A0 iznosi 0%; ukoliko je veći od 30%, A0 iznosi najviše 30%.
* 40 = relativni značaj ovog kriterija u odabiru
* Bmin = najniži predviđeni omjer troška (ulaganja) bez PDV i ušteda [kn/kWh], a koji iznosi 0,85.
* B0 = omjer troška (ulaganja) i ušteda [kn/kWh] ponude koja se ocjenjuje; ukoliko je jednak ili veći od 1,7, ponuditelj dobiva 20 bodova.
* 40 = relativni značaj ovog kriterija u odabiru
* Cmin = najniža pristigla cijena ponude
* C0 = cijena ponude koja se ocjenjuje
* 20 = relativni značaj ovog kriterija u odabiru

Rangiranje će se vršiti za svaku pojedinu grupu pojedinačno, s time da ponuditelj mora zadovoljiti traženim uvjetima i zahtjevima navedenim u ovom Pozivu. Ugovor se potpisuje sa jednim odabranim ponuditeljem za svaku grupu pojedinačno.